text: ডিব্রুগড় পলিটেকনিক আসামের ডিব্রুগড় জেলার লাহোবালে অবস্থিত একটি প্রযুক্তি শিক্ষা প্রতিষ্ঠান। আসাম সরকার ১৯৬৫ সালে এই প্রতিষ্ঠান প্রতিষ্ঠা করেছিলেন।
  এই প্রতিষ্ঠানটি রাজ্য প্রযুক্তি শিক্ষা পরিষদ, আসামের অন্তর্ভুক্ত। রাজ্য প্রযুক্তি শিক্ষা পরিষদ আসাম প্রযুক্তি শিক্ষা সঞ্চালকালয় পরিচালনা করে। 
  উক্ত প্রতিষ্ঠান সর্বভারতীয় প্রযুক্তি শিক্ষা পরিষদের স্বীকৃতিপ্রাপ্ত।
  
  অবস্থান
  এই প্রতিষ্ঠানটি ডিব্রুগড়ের লাহোবালে অবস্থিত। ৩৭ নং জাতীয় সড়কের মাত্র ১.৮ কিঃমিঃ দূরে ডিব্রুগড় পলিটেকনিক অবস্থিত। এর চারদিকে সবুজ চা বাগিচা এবং অপূর্ব প্রাকৃতিক পরিবেশ বিদ্যমান। এটি ডিব্রুগড় রেলওয়ে স্টেশন থেকে ৫ কিঃমিঃ এবং ডিব্রুগড় বিমানবন্দর থেকে ৬ কিঃমিঃ দূরে অবস্থিত।
  
  শিক্ষা
  প্রতিষ্ঠানটির ব্যবহারিক, যান্ত্রিক, এবং বৈদ্যুতিক প্রকৌশল বিভাগে ৩ বছরের ডিপ্লোমা পাঠক্রম আছে। এই সকল পাঠক্রম আসাম প্রযুক্তি শিক্ষা সঞ্চালকালয়ের অধীনস্থ রাজ্য প্রযুক্তি শিক্ষা পরিষদের অন্তর্ভুক্ত।
  
  এর পাঠক্রমের ভর্তির জন্য প্রতিবছর প্রযুক্তি শিক্ষা সঞ্চালকালয়, আসামে পলিটেকনিক প্রবেশিকা পরীক্ষা অনুষ্ঠিত করে।
  
  বিভাগসমূহ
   ব্যবহারিক প্রকৌশল বিভাগ (Department of Civil Engineering)
  বৈদ্যুতিক প্রকৌশল বিভাগ (Department of Electrical Engineering)
   যান্ত্রিক প্রকৌশল বিভাগ (Department of Mechanical Engineering)
   পদার্থ বিজ্ঞান বিভাগ (Department of Physics)
   রসায়ন বিজ্ঞান বিভাগ (Department of Chemistry)
   গণিত বিভাগ (Department of Mathematics)
   মানবীয় বিভাগ (Department of Humanities)
   কর্মশালা (Workshop Departments)
  
  তথ্যসূত্র
  
  বহিঃসংযোগ
   আধিকারিক ওয়েবসাইট
  
  বিষয়শ্রেণী:আসামের প্রকৌশল মহাবিদ্যালয়
  বিষয়শ্রেণী:ডিব্রুগড় জেলা
title: ডিব্রুগড় পলিটেকনিক